பல வருடங்கள் ஜொலித்த நட்சத்திரம் நடிகை ஶ்ரீதேவி மறைந்து ஒரு வாரம் ஆகப்போகிறது. 'என் மனைவி இல்லாத என் குடும்பத்தை நினைத்துப்பார்க்கவே முடியவில்லை' என்று போனிகபூர் சில நாள்களுக்கு முன்பு கண்ணீரும் காதலுமாக கசிந்து உருகியிருந்தார். இந்த நிலையில் வரும் புதன்கிழமை ஶ்ரீதேவியின் முதல் மகளும் நடிகையுமான ஜான்விக்கு பிறந்த நாள் வரப்போகிறது. 21 வயதை அன்று தொடப்போகிற ஜான்விக்கு, தன் செல்ல அம்மா இல்லாத முதல் பிறந்த நாளாக வரும் புதன்கிழமை இருக்கப்போகிறது. இந்த நிலையில் ஜான்வி, சில மணி நேரங்களுக்கு முன்பு, தன் இன்ஸ்டாகிராமில் பதிவு ஒன்றை வெளியிட்டிருக்கிறார்.